《次韵单君范寄梅行》
宋代·陈著

洛阳今何辰，姚黄委沙尘。
岂无桃李花，荆棘相仆臣。
咄咄岁成晚，山空水粼粼。
化为万叶飞，目断无可人。
谁知霜雪根，独抱寒中春。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。